
„Gydytojau, pirma pats išsigydyk"! 


Dažnai gyvenime susiduriame su 
žnionėmis, kurie bekeldami aikštėn savo 
artimo klaidas Ar trūkumus, nukalba 
kaip tik prieš save. Atsitinka tai ir su 
įstaigomis, kuriose dirba ne pavieni 
žmonės; ir jos kartais, norėdamos kitos 
įstaigos darbus pakritikuoti, kartu išker- 
ta teisybės žodį ir pačios sau. 

Mūsų krašto bažnytiniame gyvenime 
dedasi labai daug tokių dalykų, kurie 
amžinai nenustoja reikšmės ir į save 
traukia dome. Nevilkdamas aikštėn visa, 
kas pas mus net būtinai taisytina, pa- 
minėsiu tik pora faktų. Rodunės para- 
pijos katalikams lietuviams jų kalba pa- 
maldos visiškai panaikintos ir jie ver- 
čiami Dievo žodžio klausyti svetima 
kalba. Gervėčių bažnyčioje už riaušes, 
kurias kėlė ne lietuviai, draudžiamos 
pridedamos pamaldos vien tik lietuviams 
jų kalba; toje pačioje parapijoje lietuvių 
vaikų dalis šią vasarą buvo priversta 
ruoštis prie pirmos išpažinties svetima 
kalba... 

Šių nelemtų apsireiškimų atitaisymui 
buvo dėta ir dedama nemaža pastangų, 
tačiau visos jos ėjo ir eina vėjais. Šis 
faktas geram  katalikui daug sako: ne- 
rasti teisybės ir užtarimo aukštesniuose 
sluoksniuose — Vilniuje ne naujiena. 
O vienok kaip matome, taip yra. Į patik- 
rintus ir ištirtus faktus, kuriuos mūsų spau- 
da kėlė viešumon, nekreipiama domės 
ir nerodoma mažiausio noro juos paša- 
linti; tų faktų, tartum, pas mus nėra, apie 
juos aukštieji sluoksniai nieko nenori 
žinoti. Už tat jie mato juos pas kitus; 
pamatę panašius atsitikimus kur kitur, 


kelia juos viešumon, mokina... Tačiau 
nekrypkime į šalį. 
Vilniuje veikia katalikų spaudos 


agentūra, trumpai vadinama KAP. Šis 
KAP labai dažnai kalba apie dalykus, 
kurie liečia mūsų bažnytinį gyvenimą; 
jojo balsą daug kas skaito Vilniaus Ku- 
rijos balsu. Paskutiniu metu šis KAP'as 
pradėjo skelbti tokius dalykus, kuriais 
privalome gyvai susidomėti. Jis peikia 
tuos, kas katalikų dalį palieka be pa- 


maldų gimtoje jų kalboje, smerkia ir tuos, 
kas verčia katalikus Dievą garbinti sve- 
tima kaiba tik todel, kad jie tos kalbos 
yra pramokę. Ir taip kalba ne koks ten 
prisidengęs dievotumo skraiste laikraš- 
tėlis, bet aukšta įstaiga. Paprastai tokios 
įstaigos dovanai žodžių nemėto,— paskui 
juos seka ir darbai. Taip daro pavieni 
asmens, kurie nori kitų akyse palikti 
tinkamoje aukštumoje; to dėsnio juo 
labiau prisilaiko aukštos įstaigos, ku- 
rios nenori nustoti autoriteto. Taigi 
dabar, rodos, reikėtų laukti, kad Rodu- 
nės katalikams lietuviams bus grąžintos 
atimtos pamaldos, kad Gervėčių bažny- 
čioje nustos veikęs uždėtas vien lietu- 
viams interdiktas, kad lietuvių vaiku- 
čiams į mokyklas bus skiriami moką 
lietuvių kalbą kapelionai prefektai, kad 
lietuviai kunigai nebus siunčiami iš lie- 
tuviškų parapijų į gudų parapijas, kad 
dabar misų krašto bažnyčiose įsivieš- 
pataus teisinga tvarka,—nes aukštieji 
vairininkai pamatė, kad taip elgtis ne- 
galima, kad tai priešinga teisybės dė- 
sniams, kad jos dėsnių laužymas yra 
visų blogumų priežastis. 

Dėja. Visa tai KAP'as pamatė nė 
pas save, bet N. Lietuvoje. Pamatė, ir 
šoko ginti lenkų kalbos teises. Kaip iš 
tikrųjų yra N. Lietuvoje su lenkų kalba 
bažnyčiose — mes gerai nežinome ir 
mums sunku tarti savo žodis tuo klau- 
simų; nežino, greičiausiai, gerai ir KAP'as, 
bet del paneigtos teisybės laužo plunk- 
snas. Kaip gražu ir kilnu! Bet Jar gra- 
žiau ir kilniau būtų, jeigu tas pats 
KAP'as apsidairytų savo padangėje, kur 
jojo inspiratoriai daug gali: ir paragintų 
juos taisyti visus netobulumus, kurių 
taip daug yra. Tikrai, kaip gražu būtų, 
išvalius ir išdabinus pražiai sayo namus, 
imtis paskui šluoti ir valyti svetimus. 

Bet KAP'ui ne savieji namai rūpi. 
Jis savo akyje rąsto nemato, bet artimo 
akyje nori įžiūrėti nors krislelį, kad pa- 
skui jį mokyti, kaip jis privalo pildyti 
tas pačias pareigas, kurios ir jam pri- 
valomos... Verus.’ 


Rašo apie Vytautą. 


Kunigaikščio Vytauto jubiliejumi su- 
sirūpino net garsus rusų poetas Balroon- 
tas. Jis mūsų poetui p. G:rai pranešė, 
kad sužinojęs apie Vytauto paminėjimą 


Lietuvoje 1930 m., jis dabar studijuoja 
Lietuvos istoriją ir parašysiąs apie Vy- 
tautą veikalą dramos formoje, kad tiktų 
teatrams. 


Svečiai iš Latvijos. 


Nesenai viešėjo Kaune Mintaujos 
gimnazijos mokinių dalis. Jie lankėsi 
pas savo gimnazijos garbės profesorius, 
kurių turi net tris lietuvių tarpe: Lietu- 


laiku mokėsi Mintaujos gimnazijoje ir 
yra tos gimnaz jos pažiba. Be to, apsi- 
lankė ir pas „Aušros“ gimnazijos moki- 
nius draugus, kurie juos priėmė labai 


vos prezidentą A. Smetoną, kan. Tumą širdingai. 
ir prof. Jablonskį; šie trys vyrai savo 
+ Lietuviai pajūry kruta. 
Susisiekimo ministeris p. V. Vilei- kio, direkcijos nario p. Borcherto, uosto 
šis aplankė Klaipėdos uostą, to uosto darbų valdybos viršininko prof. Šimo- 
direkcijos pirmininko inžinieriaus Visoc- liūno ir inž. Stonio lydimas. Čia tarp 


REDAKCIJA straipsnius ir korespondencijas taiso ir 

"trumpina savo nuožiūra. Nespausdintas koresponden- 

cijas ir smulkesnius straipsnius naikina 
Rankraščių savo lėšomis negrąžina. 


kitų darbų e na uosto vagos gilinimas 
Smeltėje. Iš čia ministeris Vileišis nu- 
vyko pažiūrėti žvejų uosto ties Šventąja 
upe. Kitas metais manoma sparčiau va- 
ryti Klaipėdoj praplatinimo ir pagilini- 
mo darbai, Šventosios uoste pagreitinta 
darbai, kad greičiau žvejai turėtų ga- 
limumo naudoties uostu. Kitą pavasarį 
Telšių Kretingos geležinkelio darbai bū- 
sią pradėti. Kaip matome, pamario lie- 
tuviai kruta ir jaunas susisiekimo mini- 
steris turės progos parodyti čia savo 
sumanumą. 


PRENUMERATA: Metams—4 auks., pusei met4—2 aks. 
3 mėn.—1 auksinas. Atskiro numerio kaina 10 skat 
Užsienyje metams 1 doleris. 
Užsisakyti galima nemažiau kaip 3 mėnesiams, 

Šio mėnesio 28 d., pirmadienį, 
Šv. Mikalojaus bažnyčioje, meti- 
nių sukaktuvių mirties dienoje 
bus atlaikytos gedulingos pamal- 
dos už vėlę a. a. inžinieriaus 


Kazimiėro Kairiūkščio, 
mirusio 1918 m. spalių 27 d. 
Pamaldų pradžia 5 v. 45 m. ryt. 


Lietuvių - Latvių vienybės kongresas. 


Paskutiniu metu Lietuvių — Latvių 
Vienybės centro valdyba nutarė šaukti 
vienybės kongresus du kartus metuose, 
Artimiausias kongresas įvyks lapkričio 
mėn. -3—24 dienomis Kaune. 

Malonu būtų, kad kaip pati vieny- 
bė, taip ir kongresai daugiau parodytų 
darbų, negu žodžių, kurių ypač netrūksta 


iš latvių pusės, kai tuo tarpu jie dažnai 
parodo savo ultralenkišką veidą. Pav, 
„Rygos Balso“ pranešimu, latvių polici- 
ja šiemet uždraudusi Mintaujos lietuviams 
minėti spalių 9 m. dieną. Šitoki išsišo- 
kimai, gal ir nebe išrokavimų, nėra ma- 
lonūs reiškiniai ir jie sakyte sake, kad 
latviai viena kalba, kita daro. 


Naujos iškilmės. 


„sajau kelinti metai Vilniaus bažnyčio- 
se, kaip teatruose, ieškoma vis naujų iš- 
kilmių. Matyt jau lenkams pradeda nusi- 
bosti vien tautiškos su „Bože, coš Pols- 
kę“ ir Konopnickienės „Rotomis“ iškil- 
mės. Pradeda dabar ieškoti liešiol mū- 
šų krašte negirdėtų šventųjų kaip Klau- 
dijus de la Colombiėre, kurie -dar net 


nekanonizuoti šventiej, O tik palaiminti. 
Jų iškilmės esti didesnės, kaip senųjų 
šio krašto šventuju patronų: šv. Kazi- 
miero, šv. Jurgio, šv. Mikalojaus, šv. 
Vaitiekaus-Adalberto ir daugelio kitų. 
Paprastai naujienos greit užsimiršta ir 
nedaro gilesnės įtakos į gyvenimą. 


———————————————— > 


Trumpos žinios. 


— Anot „Ryto“, p. Zaunius jau su- 
tikęs būti Lietuvos užsienių reikalų mi- 
nisteriu, 

— Prancūzijos ministerių kabinetas 
su Briandu priešaky atsistatydino. Par- 
lamente susidarė priešinga Briandui dau- 
guma, kuomet buvo paliestas Pareinės 
evakuacijos klausimas. 

— Bolševikai susekė baltagvardiečių 
suokalbį, penki caro armijos generolai 
sušaudyti. 

— Iš Mandžurijos ateina žinių, ku- 
rios viena kitai priešingos. Rodosi, kad 
ten netolimoje ateityje įvyks didelis 
mūšis, prie kurio abi pusės šiuo metu 
ruošiasi, 

— Vokietijoje įvedamas degtukų mo- 
nopolis, kurį gauna švedai. Už tat šve- 
dai vokiečiams paskolina 500 milijonų 
markių labai patogiomis sąlygomis. 

— Ministeris Zaleskis išvyko Rumu- 
nijon; su juo kartu išvyko  Šumlakov- 
skis ir Holuvko. 

— Iš Europos į 
skristi per Atlanto 
5 aeroplanai. 

— Nesenai įvyko Latvijos ir Estijos 
ministerių pasikalbėjimas muitų unijos 
klausimu; spėjama, kad pasikalbėjimas 
nedavė teigiamų vaisių. 

— Vokiečių tautininkų ruošiamas 
referendumas nepasisekė; iš to daroma 
išvada, kad vokiečių dauguma nusista- 


Ameriką rengiasi 
vandenyną iš karto 


čiusi ieškoti kelių prie susiartinimo su 
Prancūzija. 

— Latvijos gelžkeliais, 
streikams, Maskva nustojo siuntinėti 
savo prekes. Rusijoje platinta žinios, 
kad Latvijoje suirutė. Maskva vilėsi, kad 
socialistai Rygoje ir visoje Latvijoje yra 
galingi, bet šis streikas parodė, kad 
Latvijoje socialistų galybė krinta. 

— Kamčatkoje pradėjo veikti vulka- 
nas, kuris jau 60 metų kaip neveikė. 

— Ukrainų unitų vyskupai į konfe- 
renciją nuvyko net Ryman. 

— Kinijoje laukiama sprendžiamojo 
mūšio tarp vyriausybės ir sukilėlių ka- 
riuomesnių netoli Hankou miesto, 

— Charbine pasibaigė 37 rusų bol- 
ševikų byla; visus suimtuosius kiniečių 
teismas pripažino kaltais ir pasmerkė 
kalėti. 

— lialija sutiko dalyvauti jūros nu- 
siginklavimo  konierenoijoje. Musolini 
nusistatymas: tuo klausimu kuodaugiau- 
sia nusileisti, tik kad jokia Europos 
kontinento valstybė neturėtų didesnio lai- 
vyno už italus. 

— Meksikos prezidentas Gilis leido 
kunigams svetimtaučiams gyventi Meksi- 
koje. Jokių kliūčių jiems atvažiuoti ne- 
bus daroma. Taip pamažu naikinami 
priešingi Katalikų Bažnyčiai masono 
Calleso parėdymai. 


prasidėjus 


Paskutinį kartą primename mūsų laikraščio skaitytojams ir platinto- 
jams, kad laikas atsilyginti už laikraštį; kitaip nuo lapkričio 1 d. neatsily- 
ginusiems jo siuntinėjimas bus nutrauktas. 

Politinė apžvalga. 


Prancūzų ministerių pirmininkas 
Briandas del savo nesveikatos artimiau- 
siu laiku ketina atsisakyti nuo tos vie- 
tos. Pasiliksiąs tik užsienių reikalų mi- 
nisteriu. Į ministerių pirmininkus remia- 
mas dabartinis vidaus reikalų ministeris. 

Kaip vokiečių tarpe nestinga Haa- 
goje priimto Jungo projekto karo at- 
lyginimams mokėti priešų, taip yra pran- 
cūzų, kurie priešinasi Pareinės evakua- 
vimui. Kai kurios prancūzų visuomenės 
politinės organizacijos sudarė Pareinės 
ir Saaros kraštų komitetą su generolu 
Moldaku priešaky ir smarkiai agituoja 
neišsižadėti Pareinės ir Saaros vokiečių 
kraštų. Kaip matome ir prancūzams ne- 
stinga panašių į Želigovskį generolų. 

Bruzda Paryžiuje ir komunistai, ku- 
rie puikioje rusų atstovybėje turi lyg 
kokią tvirtovę savo darbams varyti. 
Prasidėjo dabar garsi laikraščio „Hu- 
manitė“ byla. Redakcijoje buvo rasta 
bolševikų šnipų lizdas ir daug kariškų 
dokumentų. 160 komunistų patraukta 
atsakomybėn, ju skaičiuje keturi parla- 
mento atstovai. Pabėgęs iš rusų atstovy- 
bės Biesiadovskis susidėjo su buvusiu 
Rusijos diktatorium merenskiu ir ruošia 
komunistų atstovybei Paryžiuje didelę 
teismo bylą, kurioje ketina iškelti aikš- 
tėn daug komunistų-socialistų tamsių 
darbelių. 

* 

Anglų pagarsėjęs vyriausybės gal- 
va Makdonaldos Amerikoje viešame 
darbininkų profesinių sąjungų kongrese 
pasakęs ilgą prakalbą, kurioje sukriti- 
kavęs marksizmą ir socialinės revoliu- 
cijos ideją. Anglijos darbininkai — tarė 
Makdonaldas — pasitiki tik viena revo- 
liecine metode — rinkimais. Iš to ma- 
tome, kad Anglijos ir Amerikos darbi- 
ninkai ir jų vadai daug yra šviesesni už 
mūsiškius ir nebetiki Markso sapnams 
ir komunistų amžinai revoliucijai, kurio 
je milijonai nekaltų žmonių žūsta, o 
darbininkų ir jų šeimynų padėtis dar 
baisesnė darosi, 


Rusijoje dabar eina „bobų karas“, 
Raudonarmiečiai „„komsomolcai“ ir ki- 
tos visokios bolševikų „jačeikos“ plėšia 
iš sodiečių rankų grūdus. Sodiečiai mė- 
gino savo prakaitu uždirbtų grūdų pus- 
dykiai arba ir dykai miestiečiams neduo- 


ti. Kas pasipriešino, tas buvo nušau- 
tas arba pasodintas kalėjiman. Vyrai 
dabar tik kur pritykoję kelionėje nudeda 
komunistų viršininkus, kad ir šuo nesu- 
lotų, o atvirai tik moterys su šluotomis 
ir pagaliais gina savo svirnus. Taip so- 
cialistinėje sovietų respublikoje -aprūpi= 
nami žiemai miestų fabrikų darbininkai 
ir raudonoji armija duona, kad galėtų 
paskui šie fabrikų darbininkai gyvanti 
„pripievajuči“, o iš cerkvių daryti dar- 
bininkų klūbus ir kinematografus. 

Be šio nuolatinio namų karo turi 
dar bolševikai didesnį karą, kurio bijo- 
si, tik nusikratyti negali jau kelintas mé- 
nuo. Spalių 20 d. Amuro upėje buvo 
laivų mūšis, kuriame kiniečiai nušovė 
rusų laivyno vadą ir 4 karininkus, ne- 
skaitant jūrininkų ir kareivių. Rusai ko- 
munistai daug kur mėgino pereiti Kini- 
jos sieną ir upę Sungarį, bet kiniečių 
armotos išblaškė komunistų kariuome- 
nės būrius. Vieną aeroplaną su bom- 
bomis pašovė. Maskvoje rusų raudono- 
sios armijos vadas Vorošilovas giriasi, 
kad labai greit galėtų Kinijos dvarinin- 
kus ir kapitalistus priversti laikytis su- 
tarčių ir turį tam pakankamai jėgų, tik 
dabar nenorįs karo, bet taikos, kad Ru- 
sijoje sustiprėtų socialistinė tvarka. 

Žydų svajotame krašte Palestinoje 
blogai dedasi. Diena dienon aiškėja, kad 
žydų-sionistų sapnai neįvykdomi. Žydai 
su anglų pagalba vilėsi atstatyti žydų ka- 
ralystę, o krikščionys tikėjosi, kad daug 
žydų geruoju iškeliaus savojon valstybėn 
ir čia pasilikusieji taps geresni ir labiau 
sugyvenami. Išėjo visai kitaip. Šiandie 
jau patys žydai nustoja vilties būti šei- 
mininkais Palestinoje. Jau prieš 16 me- 
tų mokytas žydas Heršas tvirtino, kad 
žydai gali išvažiuoti tik ten, kur yra įsi- 
galėjęs kapitalizmas ir neis ten, kur kra- 
štas yra pirmykščiame stovyje ir netur 
tingas. Palestinoje tenka dar kovoti su 
arabais, kurie Palestiną vadina savo kra- 
štu nuo dviejų su puse tūkstančių metų. 
Aigipto Arabijos ir Turkijos musulmo- 
nai juos remia ir palaiko. Anglai del 
žydų nenori užgauti tų kraštų. Šiandie 
žydai mažai keliauja Palestinon, daugiau 
Amerikon. Gal tai tik žydai-sjonistai 
pasiekė, kad žydai, kaip ir kitos tautos, 
pradėjo tautiškai susiprasti ir gyventi. 


Apie Lietuvos Katalikų Veikimo Centrą. 


Lietuvos vyskupijų nusistatymas del 
katalikų veikimo centro yra pareikštas 
1925 m. lapkričio mėn. 13 — 15 dien. 
Vyskupų Konferencijos nutarimuose. 


Kas nėra matęs krintančių rudenį 
lapų, kas nėra motęs plaukiančių per 
dangų pilkųjų, išsidraikusių debesėlių, 
kurie, vienas kitą lenkdami, skuba, lekia 
į nežinomas, tolimas šalis?... 

Kas nėra klausęs gūdaus medžių 
ošimo, kuris įneša melancholijon pas- 
kendusio žmogaus sielon ilgėsio, neiš- 
pasakyto troškimo?... 

Liūdna... Ilgu... Kartais nuo anksty- 
vaus ryto iki vėlaus vakaro siaučia vė- 
jas, lyja be pertraukos lietus raižydamas 
keleivio veidą... 

Ir tik retkarčiais išsisklaido debesys,, 
prašvinta dangus, pasirodo malonioji 
saulutė... 

Bet tokių valandų pasitaiko 
retai. 

Kartu su gamtos mirimu keičiasi ir 
žmogaus ūpas. Tuomet nejučiomis žmo- 
gaus sieloje gema ilgėsis, žodžiais ne- 
išreiškiamas troškimas; žmogus netenka 
to linksmumo, kuris dar taip nesenai 
žerėjo jo veido išraiškoje... 

Ko gi tuomet žmogus liūdi, ko jis 
ilgisi, ko trokšta, kodel taip nerimsta 
jo siela?... 

Rodosi gamta sklidina Dievo suteik- 
tų dovanų, rodosi Žmogus yra visu kuo 
aprūpintas, tat ko jam betrūksta, ko jis 
geidžia?... 

Žmogui ir nėtik žmogui, bet ir vi- 
sai liūdesy paskendusiai gamtai trūksta 
gaivinančių saulės spindulių, trūksta tos 


labai 


„Katalikų Veikimo Centras turi ben- 
drąjį tikslą siekti Dievo garbės ir sielų 
išganymo, krikščioninant asmenų ir vi- 
suomenės gyvenimą. Ypatingi katalikų 

veikimo centro tikslai yra krikščioninti 
šeimyna, mokykla, pauda; ginti viešoji 
dora; ginti Bažnyčios teisés ir laisvė; 
spręsti krikščioniškoje dvasioje sociali- 
nės problemos; įkvėpti krikščioničkoji 
dvasia įstatymams ir įstaigoms“. Katalikų 
Veikimo Centras dirba vyskupų vado- 
vaujamas ir savo veikime laikosi Katali- 
kų  Bažyčios mokslo ir Apaštalų Sosto 
nurodymų. Katalikų veikimo centras 
yra sąjunga, vienijanti lietuvius katalikus 
ir katalikiškas organizacijas, kad susti- 
prinus, praplatinus ir apgynus katalikybės 
dėsnius asmenų šeimos, mokyklų ir vi- 
suomenės gyvenime. 

K. V. Centras dirba savo darbą ne- 
pareinamai nuo politinių galybių, kaip tai 
konkordatas laiduoja. Katalikų veikimo 
centro darbas yra privalomas tiek kuni- 
gams,tiek pasaulionims sulig popiežiaus 
Pijaus XI žodžių: „katalikiškoji akcija 
turi būti: dvasios ganytojų svarstoma 
kaipo būtina jų ganytojavimo dalis, ti- 
kinčiųją gi — kaip krikščioniškojo gy- 
venimo prievolė“ K. V. Centro darbas 
privalomas ne tik veikėjams, uoliesiems, 
tretininkams, bet ir kiekvienam papras- 
tam kstalikui. Kas turi daugiau mokslo 
ar aukščiau stovi visuomenės gyvenime, 
tam didesnė prievolė dalyvauti katalikų 
veikime. Yra svarbių svarbiausia — yra 


pasakęs šv. Tėvas Leonas XIII — kad“ 


tokiame reikale katalikų tarpe viešpa- 
tautų nuomonių vienybė, valios vienybė 
ir veikimo vienybė. Katalikams neleistina 
dėtis į organizacijas, kuriuos eina prieš 
Katalikų Veikimo Centrą, Griežtai drau- 
džiama katalikams stoti į slaptas ir 
aklas paklusnumu vadams. Ekonomi- 


nis katalikų susiorganizavimas yra sąry- 
šyje su doros ir religijos klausimais. 
Atmintini popiežiaus Benedikto XV žo- 
džiai; „Ekonominėje srityje atsiranda pa- 
vojaus amžinam sielų išganymui“. Kar- 
dinolas Gasparri italų katalikų veikimo 
pirmininkui yra pareiškęs: „tinka, kad 
katalikai siekdami krikščioniško visos 
visuomenės atnaujinimo, rūpintųsi eko- 
nominiais ir nes pačios politikos klau- 
simais, kai jie liečia dorovės ir reli- 
gijos reikalus.“ Lietuvos katalikams rei- 
kia rūpintis politika, nes „politikos rei- 
kalai, tai krašto ir gyvybės reikalai“ (Pi- 
jus XI, 27-1-1925). K. V. Centras yra jo- 
kios politinės partijos nepriklausomas ir 
kišasi į dalykus, kurie rūpi Bažnyčiai ir 
valstybei. Italijos katalikų pirmininkas 
yra pareiškęs: „mes leidžiame, kad ka- 
talikai veiktų sulig savo sažine, kai jie 
renxasi politinę grupę, į kurią įsirašo 
turėdami tikslo pasirinkti tokią partiją; 
kurios programa geriau atitinka jų pa- 
žiūras ir yra tikresnė priemonė, kad val- 
stybės veikimas eitų katalikiškos minties 
kryptimi“. 

Čia padaviau tik žiupsnelį žinių apie 
Lietuvos Katalikų Veikimo Centro ben- 
drąjį nusistatymą. Vėliau parašysiu apie 
jo svarbesniuosius uždavinius Lietuvoje, 


Katalikas. 
n————————————————— ——— 
„ — Prancūzų „Valdek Ruso“ laivo 
įgula sukilo. Laivo kapitonas pri- 


verstas buvo pasikviesti amerikiečių lai- 
vą „Pitsburg“, kuris sukilėlius numalšino. 
Tatai įvyko Šanchajaus mieste Kinijoje- 


RUDUO. 


jaukios malonios šilumos, tos trykštan- 
cios neišpasakyta jėga gyvybės, trūksta 
džiaugsmo, labiausiai džiaugsmo. 

Trūksta čiulbančių linksmai pauk- 
štelių, trūksta čiviruojančio aukštai pa- 
dangėse vieversėlie, nesigirdi raliuojančio 
genant anksti gyvulėlius, piemenėlio, 
nesimato skaisčiosios blizgancios žolėje 
rasos... 

Bet del ty 
dar neliūdėtų, 


trūkumų lietuvio siela 
ji dar “rastų ir rudens 
gamtoj grožio, ji mokėtų pasiguosti 
žiūrėdama į pageltusius medžių lape- 
lius, ji rastų poezijos ir nuplikusiuose 
laukuose... Ji del viso to dar neliūdėtų... 
Bet jai, lietuvio sielai trūksta... dainos... 

Kodel vasarą kiekvienas žmogus 
tampa linksmas, kodel jis jaučia tiek 
daug savyje džiaugsmo?... Ogi todel, kad 
vasarą nuo ryto iki vakaro laukuose ir 
miškuose skamba žavinančios mūsų se- 
sučių dainelės, todel, kad jų švelnūs 
balsai pripildo visą gamtą, todel, kad 
jų dainų garsai pasiekia net dangaus 
mėlynę. 

Štai kodel 
ilgu ir liūdna... 

Ir nenurims lietuvio siela, neras ji 
paguodos, kol vėl prašvis skaisti pava- 
sario saulutė, kol vėl sučiulbės viever- 
sėlis.., 

Lietuvis kantrus, jis tiki, jis laukia 
niūraus rudens galo ir... sulauks. 

Praslinks tamsūs lietingi debesys, 


rudenį lietuvio sielai 


išsiblaivys dangus, nušvis gamta, visą 
Lietuvos žemelę pagražins puiki dangaus 
mėlynė... 


Tuomet vėl suskambės lietuvių se- 


sučių dainelės, suskambės tuomet jau... 
laisvoj tėvų šaly... 
R. M. 


Nelaimingieji vaikai. 


Rusijos miestuose dabar bastosi di- 
deli vaikų būriai be globos ir be pa- 
stogės, 

Atmesdami moterybės šventumą ir 
tvarką, priimtąją visame krikščioniška- 
me pasauly — bolševikai, kaip žinoma, 
nepripažįsta šeimos. Pagal jų mokslą 
žmogus yra ne kas kita, kaip tik auk- 
štesnio gyvulio rūšis. Kada vyras ir mo- 
teris pasisako norj drauge gyventi, tai 
eina pas komisarą ir tai jam pareiškia, 
gauna iš valdininko raštą, ir daugiau 
nieko nereikalauja. Jeigu gi paskiau, nors 
rytojaus dieną, apsižiūri ir nenori vie- 
nas su kita gyventi, tai užtenka praneš- 
ti, kad jau jie nebesimyli, ir viskas tvar- 
koj. Bet taip tik rodosi. Kas auklės vai- 
kus? Pati gamta šiuo atžvilgiu labai at- 
skiria žmogų nuo gyvulio, Šunytis, ka- 
čiukas ır kiti gyvulėliai praslinkus ke- 
liems menėsiams po atsiradimo, taip 
išauga, kad jau patys gali pragyventi be 
motinos pagalbos. Tuo tarpu kūdikis vos 
po ilgų metų išauga į savystovį žmogų. 

Bolševikai šitą klausimą išrišę taip: 
Motina galinti reikalauti iš vyro pagal- 
bos vaikus maitinti tik iki keturių metų; 


paskui gi turi atiduoti vaiką į prieglau- 
dą, kur vaikai išbūna iki ašiuntų metų. 
Vyresnieji vaikai iš prieglaudų turėtų eiti 
į mokyklą, bet mokyklose neretai to- 
kiems vaikams nėra vietos, nes jie visai 
neparuošti. Iš tų tai ir susidaro vaikų ' 
būriai, kurie eina į „laisvę“, į gatves, 
arba, geriau sakant, prieglauda išmetė 
juos laukan be jokios priežiūros ir glo- 
bos. Sitie tai „suvalstybintieji“ vaikučiai 
sudaro skaitlingus būrius taip vad. be- 
pastogius, 

Jie be globos, be priežiūros, turi pa- 
tys rūpintis savo gyvenimu. O tai nėra 
lengva, nes jų niekas neišmokino darbo, 
aepripratino prie tvarkos, o pagalios ir 
darbas nelengva rasti. Visų paniekinti, 
glaudžiasi vienas prie kito, renkasi į bū- 
rius, kurie turi sąvo „vadus“, o šitie pa- 
laiko tvarką ir drausmę griežtai ir be 
apeliacijos. Vienintelis uždarbio šaltinis 
tokiems vaikams pasilieka — elgetavi- 
mas, na ir vagystė bei plėšimai. Šitie 
vaikai bastosi po miestų gatves ir puo- 
la ramius piliečius, reikalaudami duok- 
lės ir aukų. 

Vargas tam, kas drįstų pasipriešinti! 

KORESPONDENCIJOS. 


Viln.-Trakų apskr 


Giros, Gervėčių Valsč. Girų jauni- 
mas, susispietęs šv. Kazimiero skyriuje 
kas mėnuo daro susirinkimus, pats jau- 
nimas skaito įdomias paskaitas ir da- 
žnai ruošia viešus vakarus. Toks vaka- 
ras buvo rugsėjo 22 d., per kurį labai 
gerai pavyko suvaidinti „Ant bedugnės 
krašto“, parodyti kelias pantominas, pa- 
dainuoti liaudies dainas. Giriečiai gali 
didžiuotis savo darbais ir savo skyriaus 
valdybos veiklumu ir sumanumu. 


Vargšas. 


Prauda, Kaniavos vals. Šis mažas, 
vos iš 7 gyventojų sodžius, stovėdamas 
nuošalyje ilgus metus, gyveno visiškame 
apsnudime. Bet paskutiniu laiku pradeda 
busti, ypač jaunimas, kuris jau nesigė- 
dina lietuviškai kalbėti ir dainuoti, bet 
su pasididžiavimu skaito save lietuviais. 
O mergaitės, kaip pav. O. Sukackaitė ir 
V. Dzikavičiūtė susirinkimuose pasako 
monologų ir eilių. Žodžiu, po truputį 
blaivėjam. J. M. 


Švenčionių apskr, 


Ignalinas, Daugeliškio valsč. Igna- 
linas tai nepaprastas koks nors sodžius, 
bet trečiaeilės, o gal ir antraei'ės rū- 
šies miestukas, kuriame Leibos, S ilavei- 
čikai, Mendeliai, Chaimai ir Jankeliai iš- 
tisais krūmais suaugę, plačiai varo Savo 
prėkybą. Be to, dar randasi miestely 
keletas valdininkų ir keletas apsigu- 
davusių „dziendobrikų“ arba geriau sa- 
kant išsinėrusių lietuvių, yra valdiška 
net su trimis mokytojais mokykla. To- 
"del ir lenkėjimas pačiam miestely žen- 
gia sparčiai pirmyn. Lenkėja net žyde- 
liai. Kadaise jisai turgaus dieną kibinda- 
vo: „niu, bobe, ku parduodzi, pakam 
kusiniai, abeliai?“ Dabar gi prakalbina 
pirmą lenkiškai: mat, pripratino vietos 
išvirtėliai lietuviai. Kadangi visi vaikai, 
lanką Ignalinas mokyklą, su mažomis 
išimtimis yra lietuviai, tai pernai pa- 


"kviestas Gerb. mūsų parapijos klebonas 
„Paplauskas mokė tikybos lietuviškai. Tas 


nepatiko apsigudavusiems, ir kun. P. be- 
rods nuo pusės metų liko atstatytas. 
Šiemet, girdėti, nusisamdė kažkokį ku- 
nigą lenką iš Dūkšto, kurs vaikų tarpe 
beabejo pasidarbuos ne mūsų naudai. 
Netrūksta ir šlėktų. Tie šlėktos, nors 
po vienas kelines teturi, senai taria- 
si pastatyti Ignalinos koplyčią, žydeliai 
pritaria ir žada remti: vis bus didesnis 
ir restoranams pasisekimas Ir kas sek- 
madienis „a greiše gešeft“'. Bet gal šiai 

Jeigu arti nieko nėra, jie metasi ant ke- 
leivio ir drasko nuo jo viską, ką tik 
gali. Dideliuose miestuose, kur žmonių 
daugybė, slenką gatvėmis mažieji plėši- 
kai laikosi kitos taktikos. Pamatę gerai 
apsirėdusį žmogų, kurs nenori, ar negali 
jiems paaukoti, meta į jį skrinutes pil- 
nas visokių gyvių, kad užkrėsti savo li- 
gomis. Buvo atsitikimų, kad toks bepa- 
„stogis stveria praeivius už rankns, noré- 
damas ištraukti kokį nors daiktą; jeigu 
Zi „buržujus“ priešinasi, tai vaikas grie- 
bia dantimis, šaukdamas; „leisk, nes įka- 
Siu“ — ir „buržujus“ kuogreičiausiai pa- 
leidžia daiktą, nes žino, kad įkandimas 
resia pavojumi užsikiėsti blogiausia 
iga. Žiemą pasiiaiko, kad toks būrys 
sodžiuje užpuola namus, reikalaudamas 
drabužių, valgio ir t. tt Pats tokio tūk- 
Stantinio būrio reginys da'o taip sunkų 
Įspūdį, kad žmogus negali to užmiršti 
Iki mirties. Apdriskę, nešvarūs ir visai 
Puslaukiniai vaikai daugiau panašūs | 
laukinius. Kas blogiausia, kad tokių ap- 
eistųjų vaikų skaičius kaskart didėja ir 
Šiekia milijonų. 

Tokios bolševikų auklėjimo pasekos. 
"lokių rezultatų, matyt, norima susilaukti 
Ir Lietuvoj, nes yra žmonių, kurie vistik 
iria civilines jungtuvęs. Ar tai yra pa- 
“anga? Ar tai ne grįžimas prie barba- 
Miškų laikų? Gerai reikėtų įsidemėti vi- 
“ems, kuriems rūpi Tėvynė, kad nuto- 
Amas nuo Kristaus mokslo, kaip tik 
umia žmoniją į šlyksčiausią geidulių, 
Ugedimo ir skurdo vergiją. Skaidrys. 


gražiai draugėjai, kaip prieš karą rusų 

batiuškai cerkvės, nepavyks įkurti nau- 

ją mūsų kalbai nelaimių žydinį. 
Mė—nas. 


Lydos apskr. 


Dubiniai, Rodunės valsč. Keletas 
metų atgal kai kurie dubiniškiai visiškai 
nežinojo kuo jie esą. Bet įsikūrus čia 
lietuviškai mokyklai viskas virto kitaip 
nes ištiesų pas mus kitaip ir būti negali, 
kadangi visi lietuviai. 

Bet be „Ryto“ mokyklos yra dar ir 
svetima mokykla, kuri laikosi kaip ant 
siūlo. Iš Dubinių į tą mokyklą eina tik 
3 „šlachcicų““ vaikai, visi gi kiti, kurių 

ra arti 40, lanko lietuvišką mokyklą. 
inant mūsų nusistatymą, į Dubinius 
siunčiami mokytojai, moką šiek tiek lie- 
tuviškai, kad lengviau prisimeilinus žmo- 
nėms, tačiau dubiniškiai atskira grūdus 
nuo pelų. 

Turime taip pat suorganizuotą Šv. 
Kaz. Skyrių, kuriam vadovauja energin- 
gos, ir susipratęs lietuvis patrijotos Bau- 
žys Juozas. Daug darbuojasi ir Luka- 
ševičius Bolius. Dubinių Šv. Kaz. sky- 
riaus Valdyba turi savo žinioje apie 125 
narius, ir biblioteką iš 100 knygų. 
Sodžiule gauname 8 egzempi. „Vilniaus 
Rytojaus“, 10 egz. „Jaunimo Draugo“ 
ir 2 egz. „Zycie Ludu“. 

Valentas. 


Iš Rodunės padangės. Šį rudenį pa- 
mirė 72 m. a, tėvynės mylėtojas Jonas 
Radzevičius per visą savo gyvenimą bu- 
vęs didelis lietuvis patrijotas, nenuilsta- 
mai kovojęs už lietuvių kalbos teises. 
Del vargingo gyvenimo ir nuolatinių ko- 
vų į 72 m. senatvę nusilpo ir net nus- 
tojo regėjimo. Bet ır čiarado priemonių, 
sekti lietuvišką spaudą. Nuėjęs pas kai- 
myną, kuris mokėjo gerai skaityti, pa- 
prašė kad jis laisvu laiku jam paskaitytų 
laikraščių ir knygų. Paskutinį vakarą, 
kuomet jau artinosi mirtis, norėdama nu- 
traukti jo gyvenimo siūlą jis dar papra- 
šė pakviesti skaitytoją, kad paskailytų 
jam lietuvių laikraščio paskutinį numerį. 
„Esu jau labai silpnas, ir matau, kad 
gal po kelių valandų turėsiu atsiskirti 
su šiuo pasauliu, bet pakvieskit B., kad 
prieš amžinąją kelionę paskaitytų lietu- 
viškų laikraščių, O tuomet man lengviau 
bus mirti. Esu nuskriaustas. Dar neišau- 
šo aušra, kurios laukiau!“ Ir tikrai se- 
nelis prieš mirsiant išeidavęs dažnai gat- 
vėn, kaž ko laukė, bet nesulaukė... 

Tuo pat maždaug laiku mirė ir Jur- 
gis Čuika turėdamas 75 m. Jis irgi visą 
savo gyvenaimą praleido kovos lauke. 
Būdamas jaunesis, rusų laikais, įgaliotas 
kaip Rodunės lietuvių delegatas su keliais 
draugais, buvo atsidūręs net Petrapyly 
ieškodamas teisybės ir, tiesa, rado. At- 
gavo Rodunės bažnyčioje pamaldas savo 
gimtoje kalboje. Bet už tat nukentėjo, 
keletą kartų buvo užpultas Rodunės mie- 
stelio chuliganų ir gerokai primuštas. 
Bet jis nesusiminė, nenustojo vilties, O 
nuolat kartodavo: „Kol aš gyvensiu, tol 
bus ir lietuviškos pamaldos Rounės ba- 
žnyčioje“. 

Kuomet buvo Rodunės bažnyčioje iš- 
kovotos lietuviškos painaldos ir žmonės 
išmokyti bažnytinių giesmių, tada jis bū- 
damas gana senas ėmesi kito darbo: 
Aktyviai prisidėjo pie Pelesos parapijos 
steigimo. Kilni mintis rado visuose toje 
apylinkėje gyvenančiuose pritarimo, bei 
paramos. Taip dar šiais metais pats par- 
vežė maisterį ir inžinerį, kurie pradėjo 
bažnyčios statymą. Pabaigus bažnyčios 
pamatus statyti. rugpiūčio 5 d. baigėsi ir 
jo gyvenimo dienos. 

Tebus lengva Lietuvos žemelė abiems 
kovotojams už geresnę lietuvių ateitį. 


Radastėlis. 


— Auganistano valstybėje naujas 
valdovas chanas Nadiras suėmė įsigalė- 
jusį sukilėlį Habibulą ir atidavė teisman. 
Spėjama, kad savo galva atsakys už 
Amanulos pašalinimą ir už jo brolio ir 
kelių žymių valdininkų nudėjimą. Tai 
taip Azijoje broliai brolius žiūdo del val- 
ežios ir vadovybės pagrobimo. 


UKIO SKYRIUS. 


Klausimai ir atsakymai. 


Klausimas. Norėčiau sužinoti, kur 
yra gimnazija suaugusiems ir kiek kai- 
nuotų metams. Be to, ar yra lakūnų 
mokykla, kiek laiko reiktų joje mokytis 
ir kiek mokėti už mokslą? 

Jaunikaitis. 


Atsakymas. Lietuvių gimnazijos su- 
augusiems šiame krašte visai nėra, O vi 
sokie privatiniai lenkų „maturalne“ kur- 
sai yra gan brangūs (nuo 30 zl. mėne- 
siui) ir labai nedaug naudos teduoda. 
Ar negeriau būty pasirinkti kokią amato 
ar technišką mokyklą, kurių sąrašą galite 
rasti jau išėjusiame iš spaudos Vilniaus 
Kalendoriuje 1930 metams. 

Lakūnų mokyklos yra tik kariškos — 
privatinių nėr. 


Klausimas. Kiek kainuoja vienas egz. 
D-ro J. Basanavičiaus „Lietuvių Tauta“ 
ir R Mackevičiaus „Pilkųjų Didvyrių“ ir 
kur galima gauti? 


Atsakymas. „Lietuvių Tauta“ yra 
Lietuvių Mokslo Dr-jos organas; ir jos 
kas met išeina 1 knyga. Tamsta bene 
teiraujiesi to numerio, kuris yra pašvę- 
stas a, a D-ro J. Basanavičiaus atmin- 


„čiai? Tai yra 1928 metų IV knyga. Jos 


kaina 1 doleris. Galima gauti lietuvių 
knygynuose Vilniuje. Taip pat ten Tam- 
sta rasi „Pilkuosius Didvyrius“. Knyga 
kainuoja 3 zl. 50 sk. 


Klausimas. Jau dveji metai, kaip aš 
nesumoku apskričiui mokesnio t. v. 
„powiatowego“ ir štai kodel: kuomet 
nueinu mekesnio mokėti, jie pareika- 
lauja užsilikusių, o kai parodau jiems 
kvitus, kad sumokėjau, tai jie sako, kad 
į tą „nakazą“ reikia įrašyti daugiau mo- 
kesnio. Kadangi aš su tuo nesutinku ir 
tų jų vadinamų „užsilikusių“ mokėti ne- 
noriu, tai jie nepriima bėgamų, Dabar 
jau bijau, kad per dvejetą metų daug 
nuošimčių užaugo. 

Sodietis. 


Atsakymas. Nemačius tų „nakazų“ 
ir kvitų sunku kas nors patarti. Tokio 
mokesčio (powiatowego) visai nėra. Vie- 
ng tik galim Tamstai pasakyti: jei už- 
pernykščių ir tolimesnių metų mokestis 
buvo sumokėtas, (o gal tamsta nesumo- 
kėjai viso, o tik dalį davei?), tai į tuos 
kvitus ar „nakazus“ niekas prirašyti 
naujų mokesnių negali. Jeigu apskrities 
valdyba paskiria kokius nors priedus, 
tai turi naują „nakazą“ išrašyti. Be to, 
prie kai kurių mokesčių yra pridedama 
109/5 ir to „nakazuose“ nepažymi, 


Klausimas. Keli metai, kai negaliu 
išgaišinti iš galvos pleiskanų; jau pradėjo 
ir plaukai kristi. Kas daryti. 

Sodietis. 


Atsakymas. Šitą ligą ir gydytojai 
sunkiai išgydo. Pamėginkite galvą prau- 
sti ka:dien šiltoku vandeniu ir migdali- 
niu muilu. Tik vandens ir muilo negai- 
lėkite, gal ir padės. Kai kas tokiu būdu 
išsigydė. 


Klausimas. 1. Kaip pasidaryti Liet. 
v. Kazimiero D-jos nariu ir įkurti savo 
apylinkėje tos Draugijos skyrių? 

2. Kur galima gauti knygas L. Šv. 
Kazimiero Dr-jos vietos skyriams rašt- 
vedybai? 

3. Ar šiemet galima įsirašyti į Liet. 
Šv. Kazimiero Dr-ją. Kada knygos gau- 
namos? 

Vėlai pabudęs. 


Atsakymas. 1. Valsčiaus liūdymai 
nereikalingi. Gana bus,jei bent 10 asme- 
nų susitarę pasiųs prašymą į Vilnių L. 

v. Kazimiero Dr-jos Centro Valdybai. 
Po prašymu pasirašiusioji pirmeji 10 
turi būti pilnamečiai. Tolimesnieji gali 
būti visokio amžiaus. Parašai turi būti 
parašyti ištisu vardu ir pavarde. 

Prašymo pavyzdys, jei kas norėtų, 
galėtų būti šitoks. 


Lietuvių Šv. Kazimiero Dr-jos Centro 
Valdybai. 

Mes žemiau pasirašę, gyventojai N N 
apskr, NN valsčiaus, N N sodžiaus, no- 
rime būti L. Sv. Kazimiero Dr-jos nariais 
ir prašome N N sodžiuje (miestelyje) įkurti 
tos draugijos skyrių. Naujai kuriamo sky- 


riaus susirinkimas galėtų būti N N sodžiuje 
namuose ūkininko N N, kurs apsiima da- 
boti tvarkos per tą susirinkimą. 


Parašai. 


Be to, pasirašiusieiį po prašymu turi 
aiškiai nurodyti antrašą, kuriuo Centro 
Valdyba galėtų prisiųsti tolimesnius nu- 
rodymus. 


2 Liet. Šv. Kazimiero Dr-jos Centro 
Valdybos raštinė, Vilnius, Didžieji (ul. 
Wielka) 12 nr. 


3. Galima yra įsirašyti L. Šv. Kazim. 
dr-jon visada, visokiu metu. Knygos 
gaunamos skyriui susitvarkius. 


Klausimai. 1) „V. Ryt.“ 6(13) nu- 
mery buvo rašyta, kad esąs panaikintas 
t. ve karo mokesnis. Aš nuo karo tar- 
nybos esu atleistas, vž ką pernai sumo- 
kėjau 22 zlotų. Šiemet vėl gavau „na- 


kazą“. Ar mokėti? 
Kirstukas. 
Klausimai 2) Kariškoji komisija 
1928 m. pripažino mane netinkamu 


kariuomenėį tarnauti ir davė Kat. C. 
Ir aš nesenai gavau „nakaz platniczy“ 
ir mežinau, ką su juo daryti? 

Gradolis. 


Klausimas 3) Ir aš gavau panašų 
„hakazą“. Kas daryti? 
Jurgiui. 


Atsak. pp. Kirstukui, Gradoliui ir 
Jurgiui. Nuo karo mokesnio yra at- 
leisti tiktai tie, kurie kariuomenėj jau 
buvo (ragavo kareivinių košės), o vėliau, 
patikrinus jų sveikatos stovį, ar del ki- 
tų priežaščių, liko nuo tolimesnio tar- 
navimo paleisti, 


Klausimas. Mes esame trys ūkinin- 
kai. Viena pusė visos sodžiaus žemės 
yra mano nuosavybė, o kita — mano 
dviejų kaimynų, kurie sumanė skirstytis 
į viensėdžius (kolonijas). Aš, nors ir 
pripažįstu skirstymosi naudingumą, bet 
kol kas norėčiau susilaikyti. Ar galiu ir 
kaip tai galima padaryti? 

Sodietis. 


Klausimas. Žmonės pasakoja, kad 
sodžių, kurie stovi abipus didžiojo kel'o, 
negalima esą į vienkiemius dalinti. Mūsų 
sodžiaus ūkininkų dauguma yra mažaže- 
miai (turi nedaugiau, kaip po 4!/s deš.). 
Ar didžiažemiai gali iš valdžios 1eika- 
lauti, kad būtų padalinta sodžius viensė- 
džiais? Ar tuomet valdžia neprivalo pri- 
dėti mažažemiams žemės iki 7 hektarų, 
nes kaip pas mus kalba, tik toks galįs 
būti mažiausias viensėdis. Aš turiu tik 
pusantros dešimtinės, tai gal nan jau 
tikrai pridės? O gal galima būtų man 
pasilikti vietoje: tuomet nereiktų namai 
pernešti ir mano žemės nuo namų ne- 
atskirti? 

Daugas. 


Atsakymas p. Sodiečiui irp. Daugui. 
Valdžia skirsto į vienkiemius jau tada, 
jeigu to reikalauja sodžiaus gyventojai, 
kurių rankose yra bent !/10 viso žemės. 
Bet kartais ir prieš visų ūkininkų valią 
valdžios komisaras gali tatai padaryti, 
jeigu išskirstymas vienkiemiais jam atro- 
do labai svarbus, ar reikalingas. 


Sodžiaus vieta ar prie kelio, ar toli 
nuo kelio neturi jokios reikš.nės. Tuos, 
kurie turi žemės mažiau negu 5 ha val- 
džia gali pripažinti mažažemiais ir jiems 
kiek pridėti, bet tik tuomet, jei kaimyny- 
stėje yra laisvų valstybinės žemės plotų. 
Jeigu tokios žemės nėra, tai vienkiemiai 
gali būti + mažučiukai. * 

Skirstant vienkiemiais namų pernešdi- 
nėti jūsų nevers, bet žemė gali būti pa- 
skirta ir toli nuo namų ir arti, pareis 
nuo aplinkybių ir komisaro gerų norų. 
Tais reikalais prašymus reikia siųsti sa- 
vo apskrities „Uiząd Ziemski“. Jo spren- 
dimą gali pakeisti „Okręgowy Urząd 
Ziemski“ Vilniuje, Pohulanka 24. 


VILNIAUS 


Nepriklausomoj Lietuvoj. 


Lietuvos atstovybė Švedijoj. 


Lietuvos valstybės 1930 metų biudže- 
te paskirta kreditai Lietuvos atstovybei 
Stoholme, Švedijoj. Tuo būdu Lietuva 
vėl turės savo atstovą Skandinavų val- 
stybėms. 


Ukrainų diena Lietuvoj. 


Šiemet Lietuvių-Ukrainų draugija Kau- 
ne ruošiasi minėti lapkričio mėnesio 1 
dieną. Mat tą dieną 1919 metais buvo 
lenkų paimtas Lvovo miestas, o be to 
pernai tą dieną Lvove įvyko kruvini su- 
sirėmimai tarp ukrainų ir lenkų. Ukra- 
inams lapkričio m. 1 diena tas pat, kas 
mums lietuviams spalių 9 diena. 


Dotnavos Akademijos darbo pekmetis. 


Spalių m. 15 d. Dotnavos Žemės ūkio 
Akademija iškilmingai minėjo savo gy- 
vavimo pirmąjį penkmetį. Akademija turi 
14 profesorių ir 7 lektorius, Studentų 
mokinasi 223. Iki šiol baigė akademiją 
40. Mekslas skiriamas 5 ar 6 metams. 
Akademija turi savo žinioje didelį gražų 
dvarą ir yra vis kuo gerai aprūpinta, tik 
studentams stinga gerų butų. Lietuvai, 
kaipo ūkininkų kraštui, tokia akademija 
yra labai reikalinga. 


Lietuvos vyriausybė rūpinasi senais 
kovotojais. 


Lietuvoje, kaip žinoma, yra nemaža 
senų žmonių, visą amžių kovojusių už 
Lietuvos laisvę. Tie asmens kovojo dar 
spaudos draudimo laikais žadindami tau- 
tą iš miego. Didžiuma tų mūsų veikėjų 
yra jau pasenę, kiti dirbti negali. Jų tar- 
pe yra žymus už Lietuvos laisvę kovo- 
tojas ir rašytojas Pranas Mašiotas, kuris 
iki šių metų buvo Klaipėdos Lietuvių 
Gimnazijos direktoriumi. Dabar atsista- 
tydinus, Lietuvos vyriausybė įvertindama 
jo nuopelnus tautai, paskyrė jam ligi 
gyvos galvos algą. 


Naujas Lietuvos konstrukcijos orlaivis. 
Iš Kauno praneša, kad Lietuvos armijos 


vavijacijos instruktorius kapit. Gustaitis 


padirbo naują savo sistemos aeroplaną, 
pavadinęs jį „Ambo 3“. Visas aeropla- 
nas, išskyrus motorą, padirbtas iš lietu- 
viškos medžiagos ir specijalistų nuomo- 
ne, šis p. Gustaičio orlaivis nė kiek ne- 
menkesnis už naujausius Vakarų Euro- 
poje dirbamus orlaivius. 


Prof. Voldemaro paskaita. 


Pereitą antradienį didžiojoj Lietuvos 
Universiteto salėj prof. A. Voldemaras 
ukaitė paskaitą apie „kultūrines Lietuvos 
užduotis“. 


VIETOS KRONIKA. 


Lietuvių kalbos Iektoratas Vilniaus 
universitete. 


Nuo pereito ketvirtadienio kun. dr. 
V. Zajančkauskas Vilniaus universitete 
pradėjo lietuvių kalbos paskaitas. Dabar 
bus einamas aukštesnysis lietuvių kalbos 
kursas su tekstų aiškinimais. Paskaitos 
bus du kartus savaitėje. Laikinai paskir- 
tos ketvirtadienį ir šeštadienį 2 — 3 val. 
po pietų. 


Vilniaus Lietuvių Studentų Sąjungos 
Valdyba 


praneša savo narių ir naujai stojančių 
Draugių ir Draugų žiniai, kad laik. 
Sąjungos bute  (Daminykonų gatvė 
Nr. 12) skelbimų lentoje yra iškabinti 
Valdybos pranešimai visais svarbiausiais 
reikalais, k. t: Valdybos sąstato ir dir- 
bamųjų valandų, stojimo S-gon, knygy- 
no, bendrabučio ir vis. susirinkimo. 


L. S. S. Valdyba. 


Plentas tarp dviejų sostinių. 


Spalių 19 d. atidaryta naujas plentas 
tarp Panerio ir Lentvario. Tuo būdu 
senoji Keistučio ir Vytauto sostinė Tra- 
kai jungiasi su Vilniumi plentu ir len- 
gvėja vilniečiams kelionė į gražiausį Lie- 
tuvos kampelį su puikiausiais ežerais ir 
žaliomis salutėmis. Manoma Trakų mie- 
stą vėl padaryti apskrities miestu. Bet 
ar tai įvykdžius sumažės dabartinis 
Trakų miesto neturtas, parodys ateitys. 


Jau ir viename aukšte nėra kas daro. 


Prieš keletą metų Vilniuje įsikūrė 
brolių Jablkowskių didelė liuksusinė krau- 
tuvė, užėmusi net 3 aukštus. Bet laikui 
bėgant didelis užsimojiimas menkėjo, 
mažėjo, kol galop visos prekės buvo su- 
krautos apatiniame aukšte. Du aukštai li- 
ko išnuomoti kitoms įmonėms. Bet šio- 
mis dienomis jau ir apatinio aukšto lan- 
guose iškallinta parašas „Lokal do wy- 
najęcia“. 


Mokesčiai atidėdami. 


Vyriausybės iždinės duosiančios lei- 
dimus atidėti žemės mokesčius iki 1930 
m. spalių 1 d. tik tiems sodiečiams, ku- 
rių laukus išmušė ledai, arba ištiko kito- 
kios nederliaus nelaimės. 


Reikalauja patvirtinti notarijaliai. 


Pereitame numeryjo pranešėme, kad 
Iždinė pareikalavusi Lietuvių Poliklinikos 
išversti visas 1948 metų knygas, są- 
skaitas ir net kvitus pas gydytojus len- 
kų kalbon. Dabar tenka patirti, kad iž- 
dinė pareikalavo vius tuos vertimus pa- 
liūdyti notarijaliai, ką gali atlikti tiktai 
prisiekęs teismo vertėjas. Iš tiesų nesu- 
prantamas elgėsis su lietuvių įstaigomis? 
Juk nekalbant apie kitus vertimus išver- 
sti lenkų kalbon pav. kad ir 1928 ir be 
abejo ir šiųmetų visus kvitus (vizitas) pas 
gydytojus ir dar kiekvieną kvitelį tvirtinti 
visokiais žodžiais. 


Lietuvių Mokslo Draugijos skaityklos 
atidarymas. 


Tenka patirti, kad artimiausiu metu 
būsianti atidaryta viešoji Lietuvių Mok- 
slo Draugijos skaitykla Draugijos bute 
Gimnazijalna 4. Manoma, kad skaitykla 
bus atidaryta lapkričio 1 dieną, nors 
terminas galutinai dar nenustatytas. 


Maldaknygė leista spausdinti. 


Del tilpusios „V. Ryt“ Nr. 47 ži- 
nutės apie nedavimą lietuvių maldakny- 
gei aprobatos iš Vilniaus Metropolijos 
Kurijos ir paties cenzoriaus teko suži- 
noti, kad maldaknygė „Angelas Sargas“ 
leista spauzdinti. Viskas gerai, kas ge- 
rai baigiasi. 


Nebus kam koliot lietuvių. 


Nuo šio mėn. 1 dienos atleistas nuo 
pareigų Vilniaus universiteto prof. V. 
Liutoslavskis ir perkeltas į emeritus. 
Šis prof. yra vienas didžiausių šovinistų 
ir savo filosofijos paskaitose kiek kartų 
paliesdavo tautų santykius, tiek kartų 
begėdiškai iškoneveikdavo lietuvių tautą 
nesigailėdamas pavadinti net banditais. 


Jie kitaip kalbėt nemoka. 


Kartas nuo karto aplanko Vilnių tai 
vienas tai kitas iš Lenkijos atvykęs ra- 
šytojas, publicistas ir čia suruošęs pas- 
kaitą kala visiems galvon apie jų didumą. 
Klausosi Vilniečiai ir pečiais maigo. Štai 
ir pereitą pirmadienį atvykęs iš Kroku- 
vos antraeilis lenkų literatas Morstinas 
suruošė paskaitą apie „lenkų kūrybinės 
dvasios kelius“. Žinoma, pradėjo nuo 
Piasto, o užbaigė maršolu Pilsudskiu, 
Kol gyrė išsijuosęs lenkų kultūrą ir len- 


RYTOJUS 


kų poetus bei rašytojus, tol dar rodėsi, 
kad tas žmogus sveikai galvoja, bet kai 
priėjo politiką, tai visai nuvažiavo. Kal- 
bėdamas apie Tautų Sąjungą ir kitas 
tarptautines draugijas ir konferencijas, 
pareiškė giliu įsitikinimu, kad pasaulio 
tautos, užuot Tautų Sąjungos ir kitų drau= 
gijų, turėtų būriais susirinkti Paryžiun ir 
atsistojus prieš Mickevičiaus paminklą, 
apšaukti jį pasaulio vadu ir pastatyti jam 
dar bent vieną paminklą. Klausai žmo- 
gus tokių kliedėjimu ir stebiesi. Ar šie 
ponai kada nors išmoks kitaip kalbėti, 
ar kliedės visą amžių? 


Kažin kaip su ta garbe. 


Skaitytojams jau žinoma, kad Vilniaus 
lenkų universitetas savo oficijales iškil- 
mes pradėjo spalių 9 dieną, tai yra visų 
lietuvių liūdėsio dieną. Tose grynai naci- 
jonalinėse ir politinėse iškilmėse nedaly- 
vavo nei gudai, nei žydai, nei lietuviai, 
Džiaugėsi tomis iškilmėmis tik vieni 
lenkai. Bet dabar iš slovininkų „lietuvių“ 
organo „Vylies“ Nr. 14—15 sužinome, 
kad p. Folejewskio suruoštame šio mėn. 
10d. raute dalyvavusi ir mūsų dainininkė 
p-lė Prancuzevičiūtė, kuri savo dainavimu 
sužavėjusi net lenkų ministerių pirmi- 
ninką p. Switalskį, kuris būk tai dėkojęs 
jai už gražų dainavimą ir linkėjęs pasi- 
sekimo, o p. Folejewskis įteikęs gėlių. 
Gaila, kad „Vytis“ užtyli, kaip gi mūsų 
dainininkė dainavusi—lietuviškai ar len- 
k škai? O tai būtų įdomu. Bet tas „Vy- 
čiai“, matyt, nesvarbu. Svarbu, kad Jenkų 
raute suruoštame lietuvių tautos liūdesio 
laiku, dainavo lietuvaitė. Ir todel „Vytis“ 
džiaugiasi, giria p. Prancuvičiūtę priduo- 
damas jai didelę garbę. Džiaugtis tuo 
gali tik slovininkų „Vytis“. 


Iš draugių gyvenimo. 


Tenka patirti, kad šiandieną t. yra 
šeštadienį Lietuvių Poliklinikos bute šau- 
kiamas Lietuvių Sanitarinės Pagalbos 
Draugijos metinis narių susirinkimas, 
kuris įvyks 7 val. vakarą. 


Nauja skaitykla. 


Šv. Kazimiero Draugijos rūpesniu 
įkurta skaitykla. Butas jaukus, ant dide- 
lių stalų išklotavisų pakraipų laikraščiai, 
kaygos tvarkomos. Lankytis galima kas- 
dien nuo 3 ligi 7 val. vak. Skaitykla 
įtaisyta greta Centro Komiteto (Didžioji 
gatvė, 12 nr.). 


Mirė Valentinas Urbanavičius. 


Rasų kapinėse šiomis dienomis išau- 
go naujas kapas. Pereitą sekmadienį po 
sunkios ligos persiskyrė su“ šiuo pa- 
sauliu vienas pirmųjų Vilniaus lietuvy- 
bės kovotojų a. a. Valentinas Urbanavi- 
čius, turėdamas 84 metus amžiaus. 

Velionis Urbanavičius nuo jaunų die- 
nų buvo susipratęs Jietuvis ir apsigyve- 
nęs Vilniuje, kaipo geležinkelio tarnau- 
tojas, pradėjo aktyčiai dalyvauti tautinia- 
me Vilniaus lietuvių judėjime. Dar toli 
prieš 1904 m. velionis jau buvo veiklus 
lietuvis. Pavyzdžiui 1900 Ukio parodoje 
jis išstatęs savo išdirbinio vyną, šaly ru- 
siško parašo, įdėjo ir lietuvišką „vaisvy- 
nis“. Be to energingai kovojo atgaunant 
lietuviams šv. Mikalojaus bažnyčią. Taip 
pat priklausė prie visų tuomet veikian- 
čių lietuvių draugijų. Ten kur reikėjo ko- 
voti už lietuvių kalbos teises, už lietu- 
vybę, velionis Urbanavičius buvo pir- 
mas. Bendrai, velionis buvo vienas pir- 
mųjų Vilniaus lietuvybės gaivintojų, ko- 
vojęs kun. Ambrazevičiaus laikais. O 
ir po karo, nors lietuvių padėtis  Vil- 
niuje labai pasunkėjo, velionis Urbana- 
vičius, nežiūrint savo amžiaus senumo, 
kiek išgalėdamas dalyvavo lietuvių gyve- 
nime iki negailestingoji mirtis nutraukė 
jo gyvenimo siūlą. 

Pereitą antradienį iš Šv. Mikalojaus 
bažnyčios buvo nulydėtas į amžiną po- 
ilsio vietelę, į Rasų kapines. Laikinasis 
Vilnius Lietuvių Komitetas lietuvių visuo- 
menės vardu uždėjo ant velionies kapo 
vainiką su parašu: „Seniausiam Vilniaus 
lietuvybės gaivintojui V. Urbanavičiui — 
Laikinasis Vilniaus Lietuvių Komitetas“. 

Tebus lengva velioniui Vilniaus že- 
melė! 


48(54) Nr 


Įvairenybės. 
Milžiniškas rusų lobis. 


Viename Belgrado rūsių rastą Pet- 
rapilio lombardo banko turtas: įvairiau- 
sių brangenybių, briliantų ir t. t. milži- 
niškai 500,000.000 aukso frankų. Laik- 
raštis paduoda smulkų aprašymą, kokiu 
būdu šis lobis atsirado Pietųslavijoj ir 
buvo atidengtas, Rusų revoliucijos metu 
Petrapilio lombardas išvežė brangenybes 
į Krimą. Per baltagvardiečių kovas lo- 
bis buvo išvežtas Vrangelio kariuome- 
nės ir, galop, atgabentas į Bielgrada, 
kur generolas Vrangelis sudarė lobiui 
globoti specialų komitetą. Tačiau Biel- 
grade nė vienas bankas nesutiko apsiim- 
ti saugoti tokį skaičių brangenybių. 
Tuomet komitetas pasitenkino tuo, kad 
pasamdė rūsį ir padėjo jame skrynią su 
brangenybėmis. Lobio buvimas būtų iki 
šiol visai nežinomas, jei grupė emigran- 
tų nebūtų pareikalavusi likviduoti šias 
brangenybes ir sudaryti didelį rusų emj- 
granty banką. Pažymėtina, kad didysis 
kunigaikštis Nikolai Nikolajevič niekuo- 
met nepripažino Vrangelio sudaryto ko- 
miteto ir atsisakė patenkinti jau seniau 
iškilusius emigrantų reikalavimus, nuro- 
dydamas, kad į šias brangenybes reikia 
žiūrėti kaipo į indėlius. Šia įdomia sen 
sacija susidomėjęs visas Bielgradas, 


150 aukštų namai. 


Du Amerikos milijonieriai susitarė 
pastatyti naują milžiniško didumo dan- 
goramstį, 150 aukštų, Naujų namų au- 
kštis bus apie pusė mylios ir kainos 
daugiauu 100 milijonų dolerių. Šie nauji 
namai bus skiriami komercinei įmonei, 


kurią kasdieną lankys apie 200,000 inte- 
resantų. 


Redakcijos atsakymai. 


P. Bol. Jodagalviui. 4 zl. gavome. Be. 
to Tamsta už prnykščius metus esi sko- 
lingas 2 auks, 

P. G-—-ūnui. Korespondenčciją apie 
Švenčionių lietuvių gimnazijos mokinių 
literatų kuopelės susirinkimą, perdavėme 
„Jaunimo Dr.“, 

P. Kran... Kran... Kliui. Nepaprastai 
keista ir nesuprantama slapyvardė, bet 
dar keistesnės ir nesuprantamesnės Tam- 
stos eilės. Nors kas trečia eilutė karto- 
jasi žodis „cha, cha, cha“, bet skaityda- 
mi nė karto nenusijuokėm. Netilps, 

P. Zilvynui, Liškevos Elgetai, Jau- 
nam Meškinui, Jaunuoliui ir Kaimy- 
nui. Ačiū. Tilps, 

P. Riešučiui. Gavome, bet netilps, nes: 
pereitame numeryje ir to paties sodžiaus 
korespondencija jau tilpo. Be to rodosi, 
kad Tamsta nesavo pavardę paduodi, 
ko reikėtų vengti. 

P. Žegždriniui. Del Lietuvos pasko- 
los bonų mes nieko tikro nežinome, Tai 
galėtų paaiškinti Tamstai Nepr. Lietuvos 
konsulas, pav. kad ir Daugaupilyje, La- 
tvijoj, kurio antrašas yra šis. Łotwa — 
Latvia. Daugaupilis, Šoseias iela 45, Po- 
vilas Gaučys. 

Kas del ginklo (revorvelio) laikymo, 
tai leidimo prašykite Storastijoj. 


PARDUODAMAS 


UKIS — vienkiemis, turijs iš viso 33 | 

hektarus ir gerus trobėsius; 14 hektarų | 

yra dirbamos žemės, 9 ha geros pie- | 

vos ir 10 ha seno miško, Slonimo | 

apskrity, Kozlovšciznos vals. nuo Novo- | 
Jelnės stoties ir nuo Slonimo 

po 30 kilometrų autobusu, | 

Apie sąlygas sužinoti Redakcijoj.; | 

| 


„ Miesto Centre 


išnuomojamas kambarėlis. 
Sužinoti p. Šlapelienės knygyne, 
Dominykonų 13, Vilnius. 


Leidėjas ir Atsak. Redaktorius Julius Navikas 


„RUCH“ Spaustuvė, Totorių g. | 

